

**LOOMEETTEVÕTJATELE TUGITEENUSTE PAKKUMISE TOETUSE TAOTLEJATE EELNÕUSTAMISE LÄBIVIIMINE JA TAOTLUSTE VALIKUMETOODIKA**

1. **Taotlejate eelnõustamine**
	1. Loomeettevõtjatele ettevõtlusinkubatsiooni- või arendusteenuse pakkujad (potentsiaalsed taotlejad) peavad enne tugiteenuste pakkumise toetuse taotlemist läbima eelnõustamise.
	2. Eelnõustamiseks esitab potentsiaalne taotleja Ettevõtluse ja Innovatsiooni Sihtasutuse (edaspidi EIS) veebilehe kaudu esindusõigusliku isiku kinnitatud projektikirjelduse.
	3. Esitatud projektikirjeldusi vaatavad läbi toetuse rakendamise eest vastutavad EIS-i töötajad, kes annavad projektikirjeldusele eelhinnangu ja soovitused käesoleva valikumetoodika punktis 4 loetletud valikukriteeriumitest lähtuvalt. Vajadusel kaasatakse projektikirjeldusele hinnangu andmisesse EIS-i väline sõltumatu ekspert.
	4. EIS-i töötajad koostavad iga projektikirjelduse kohta kirjaliku tagasiside, mis edastatakse potentsiaalsele taotlejale.
2. **Taotluste hindamine**
	1. Toetuse andmise tingimustele vastavaks tunnistatud taotlusi hinnatakse valikumetoodikas kirjeldatud valikukriteeriumide alusel. EIS-i töötaja koostab taotluse kohta eelhinnangu, mis esitatakse hindamiskomisjonile. Projektide lõplik hindamine toimub hindamiskomisjonis. Rakendusüksusel on õigus vajadusel kaasata hindamisse valdkondlikke eksperte.
	2. Ekspert võib taotluse hindamise käigus küsida täpsustusi taotluses esitatud andmete kohta EIS-i töötaja vahendusel.
	3. Taotlust hinnatakse käesoleva valikumetoodika punktis 4 loetletud nelja (4) valikukriteeriumi alusel.
	4. Taotlusi hinnatakse skaalal 0 – 4. Käesolevas valikumetoodikas on kirjeldatud hinded: 0 = puudulik, 2 = keskpärane ja 4 = väga hea. Hinne 1 on hinnete 0 ja 2 vahepealne ja hinne 3 on hinnete 2 ja 4 vahepealne hinnang.
	5. Kui valikukriteerium koosneb alakriteeriumitest, siis iga valikukriteeriumi hinne on selle alakriteeriumite kaalutud keskmine hinne.
	6. Taotluse koondhinne on nelja (4) valikukriteeriumi kaalutud keskmine hinne.
	7. Taotluse koondhinne ja valikukriteeriumite hinded arvutatakse täpsusega kaks (2) kohta pärast koma.
	8. Taotluse hindamisel võetakse arvesse nii taotluses sisalduv kui taotlejalt täiendavalt saadud lisainformatsioon, samuti muud ekspertidele, EIS-i töötajatele ja hindamiskomisjoni liikmetele teadaolevad hindamist mõjutavad tõendatud asjaolud.
	9. Hindamiskomisjoni koosolekule kutsutakse oma taotlust tutvustama ka taotleja esindusõiguslik(ud) isik(ud).
	10. Hindamiskomisjoni liikmed kinnitavad lihthäälteenamusega EIS-i töötaja poolt taotlusele hindamismetoodika alusel antud hinnangu. Juhul, kui lihthäälteenamusega EIS-i töötaja hinnangut ei kinnitata, muudavad hindamiskomisjoni liikmed põhjendatud juhtudel valikukriteeriumide hindeid alakriteeriumite lõikes. Hindamise tulemused ja põhjendused kajastatakse hindamiskomisjoni protokollis. Taotluse lõplik koondhinne kujuneb hindamiskomisjoni liikmete poolt antud hinnete aritmeetilise keskmisena.
	11. HIndamiskomisjon teeb ettepaneku taotluse rahuldamiseks, osaliseks rahuldamiseks, kõrvaltingimusega rahuldamiseks või rahuldamata jätmiseks koos vastavate põhjendustega, mis protokollitakse kirjalikult.
	12. Rahuldamisele kuuluvad vastavaks tunnistatud taotlused, mis käesoleva valikumetoodika punktis 4 toodud valikukriteeriumide alusel on saanud koondhindeks vähemalt 2,50 punkti ja ükski neljast valikukriteeriumist ei ole hinnatud hindega alla 2,00 ning taotletav summa ei ületa taotlusvooru eelarvet.
	13. Juhul, kui taotluste maht ületab taotlusvooru eelarvet, koostatakse taotluste hindamise tulemusena taotluste pingerida ning taotlused kuuluvad rahuldamisele vastavalt pingereale kuni eelarveliste vahendite jätkumiseni.
	14. Võrdsete hindamistulemuste korral eelistatakse taotlust, millel on suurem omafinantseeringu määr. Juhul kui omafinantseeringu määr on samuti võrdne, eelistatakse taotlust, mille valikukriteeriumi 2 (projekti põhjendatus) hinne on kõrgem.
	15. Taotlus ei kuulu rahuldamisele juhul, kui selle hindamisel antud koondhinne jääb alla 2,50 punkti või kui vähemalt üks käesoleva hindamismetoodika punktis 4 loetletud neljast valikukriteeriumidest hinnatakse hindega alla 2,00 või taotletav summa ületab taotlusvooru eelarve vaba jäägi ja taotlust ei ole võimalik ühendmääruse § 9 lõike 1 alusel osaliselt rahuldada.
3. **Toetuse andmise eesmärk ja selle kasutamise oodatavad tulemused**
	1. Toetuse andmise eesmärk on siduda loomemajanduse ja sidusvaldkondades olevat potentsiaali ettevõtlusega, soodustades uute ambitsioonikate ja kestlike ärimudelitega ettevõtete juurdekasvu, tõstes loomeettevõtjate ekspordivõimekust ning luues teistele majandussektoritele loomemajanduse kaudu lisaväärtust ärimudelite, toodete ja teenuste ning müügi ja turunduse arendamisel.
	2. Loomeettevõtjatele tugiteenuste pakkumise toetuse kasutamine peab panustama meetmete nimekirja tulemusnäitaja „VKEd, kellel on suurem lisandväärtus töötaja kohta“ sihttaseme täitmisesse ning meetme eriomaste tulemusnäitajate täitmisesse, milleks on kasusaajate müügitulu, ekspordi müügitulu või lisandväärtuse kasv.
	3. Loomeettevõtjatele tugiteenuste pakkumise toetuse kasutamine peab panustama meetmete nimekirja väljundnäitaja „mitterahalist toetust saavad ettevõtjad“ sihttaseme täitmisesse. Juhul kui projekt sisaldab ettevõtlusinkubatsiooni teenuste pakkumist, peab toetuse kasutamine täiendavalt panustama väljundnäitaja „toetatavad uued ettevõtjad“ sihttaseme täitmisesse.
4. **Taotluse valikukriteeriumid ja nende osakaalud, alakriteeriumite ja aspektide hinnete kirjeldused ning hindeskaalad**

Nõuetele vastavaks tunnistatud taotlusi hinnatakse järgmiste valikukriteeriumide ja osakaalude alusel:

1) projekti kooskõla valdkondliku arengukava „Kultuuri arengukava 2021–2030“ ja Eesti pikaajalise arengustrateegia „Eesti 2035“ aluspõhimõtete ja sihtidega ning projekti mõju rakenduskava erieesmärgi ja meetme eesmärkide saavutamisele – 30% maksimaalsest koondhindest;

2) projekti põhjendatus – 25% maksimaalsest koondhindest;

3) projekti kulutõhusus – 20% maksimaalsest koondhindest;

4) taotleja ja partnerite suutlikkus projekti ellu viia – 25% maksimaalsest koondhindest.

|  |
| --- |
| **Kriteerium 1: Projekti kooskõla valdkondliku arengukava „Kultuuri arengukava 2021–2030“ ja Eesti pikaajalise arengustrateegia „Eesti 2035“ aluspõhimõtete ja sihtidega ning projekti mõju rakenduskava erieesmärgi ja meetme eesmärkide saavutamisele.****Osakaal valikukriteeriumi maksimaalsest koondhindest 30%.****Hinnatakse:** *projekti vastavust siseriiklikes arengudokumentides („Kultuur 2030“, „Eesti 2035“, rakenduskava)*  *sisalduvate sihtide, suundade ja aluspõhimõtetega ning panust neis seatud eesmärkide saavutamisse, kooskõla Euroopa Parlamendi ja nõukogu määruse (EL) nr 2021/1060 artiklis 9 nimetatud horisontaalsete põhimõtetega.**Hindamisel võetakse aluseks projekti raames tehtavate tegevuste mõju kasusaajate (loomeettevõtjast VKE-d) majandusnäitajatele, samuti pakutava teenuse sisu ja tõhusust ning kestliku arengu, regionaalse taskaalustatuse ja ligipääsetavuse põhimõtete rakendamist.* |
| ***1.1*** | ***Projekti panus arengukavade sihtide täitmisesse ning kooskõla alus- ja horisontaalsete põhimõtetega, mõju meetme eesmärgi saavutamisele.******Osakaal valikukriteeriumi koondhindest 50%.***Hinnatakse projekti kooskõla arengudokumentidega, samuti alus- ja horisontaalsete põhimõtetega. |
| **Hinne** | **Taseme kirjeldus** |
| **4** | Projekt on kooskõlas arengudokumentide ja põhimõtetega ning mõju meetme eesmärgi saavutamisele on väga hea, sest:\*Projekt panustab olulisel määral alustavate ja/või tegutsevate loomeettevõtjate teadmiste ja oskuste arendamisse.\*Projekti tegevused keskenduvad loomeettevõtjate majandusliku suutlikkuse, kestliku arengu ja konkurentsivõime (sh rahvusvahelise müügitulu) kasvu parandamisele.\*Projekt parandab koostöövõrgustike toimimist ning valdkondade üleseid koostöömudeleid sh koostööd teiste sektorite ning teadus- ja arendusasutustega ning koostööd rahvusvahelisel tasandil.\*Projekti tegevustes järgitakse läbivalt kestliku arengu põhimõtteid[[1]](#footnote-2) (s.t et tugiteenuse pakkuja rakendab projekti raames pakutavate teenuste pakkumisel läbivalt kestliku arengu põhimõtteid ning pakutavate teenustega kasvatatakse loomettevõtjate teadlikkust kestliku arengu (s.h nii majanduslik, sotsiaalne, kui keskkonnaalane jätkusuutlikkus; ESG põhimõtted, ÜRO SDG kestliku arengu eesmärgid, jalajälg, ringmajandus, sooline võrdõiguslikkus, võrdne kohtlemine) teemadel. \*Projekti raames pakutavad teenused on ligipääsetavad. Tugiteenuse pakkumisel järgitakse ligipääsetavuse[[2]](#footnote-3) põhimõtteid kogu teenuse vältel ning nende põhimõtete rakendamine on detailselt läbi mõeldud. Teenus on eri- ja eristuvate vajadustega[[3]](#footnote-4) osalejatele ligipääsetav nii füüsiliselt kui ka digitaalselt (sh koduleht ja erinevad turunduskanalid).\*Projekti raames pakutakse tugiteenuseid regionaalselt ka väljaspool Tallinna ja Harjumaad ning kasusaajate hulgas on loomeettevõtjaid väljaspool Tallinna ja Harjumaad. |
| **3** | Vahepealne hinnang |
| **2** | Projekt on valdavas osas kooskõlas arengudokumentide ja põhimõtetega ning mõju meetme eesmärgi saavutamisele on keskpärane, sest: \*Projekt panustab osaliselt alustavate ja/või tegutsevate loomeettevõtjate teadmiste ja oskuste arendamisse.\*Projekti tegevused keskenduvad osaliselt loomeettevõtjate majandusliku suutlikkuse, kestliku arengu ja/või konkurentsivõime (valdavalt Eesti-sisene müügitulu) kasvu parandamisele.\*Projekt parandab osaliselt koostöövõrgustike toimimist ning valdkondade üleste koostöömudelite tekkimist sh koostööd teiste sektorite ning teadus- ja arendusasutustega ning koostööd rahvusvahelisel tasandil.\*Projekti tegevustes järgitakse osaliselt kestliku arengu põhimõtteid s.t et tugiteenuse pakkuja rakendab projekti raames osade pakutavate teenuste pakkumisel kestliku arengu põhimõtteid ning pakutavate teenustega kasvatatakse osaliselt loomettevõtjate teadlikkust kestliku arengu (s.h nii majanduslik, sotsiaalne, kui keskkonnaalane jätkusuutlikkus; ESG põhimõtted, ÜRO SDG kestliku arengu eesmärgid, jalajälg, ringmajandus, sooline võrdõiguslikkus, võrdne kohtlemine) teemadel. Vastavate põhimõtete rakendamine on üldiselt läbi mõeldud, kuid esitatud informatsioon võimaldab mõista nende rakendamist vaid osaliselt. \*Projekti raames pakutavad teenused on osaliselt ligipääsetavad. Tugiteenuse pakkumisel järgitakse ligipääsetavuse põhimõtteid osaliselt või taotluses esitatud informatsioon võimaldab mõista nende rakendamist osaliselt. Ligipääsetavus nii füüsilisele kui ka digitaalsele (sh koduleht ja erinevad turunduskanalid) keskkonnale kas ei ole tagatud kõigile eri- ja eristuvate vajadustega osalejatele või ei ole ligipääsetavus tagatud terve pakkumise vältel. \*Projekti raames pakutakse osaliselt tugiteenuseid regionaalselt ka väljaspool Tallinna ja Harjumaad või kasusaajate hulgas on üksikuid loomeettevõtjaid väljaspool Tallinna ja Harjumaad. |
| **1** | Vahepealne hinnang |
| **0** | Projekt ei ole kooskõlas arengudokumentide ja põhimõtetega ning mõju meetme eesmärgi saavutamisele puudulik, sest: \*Projekt ei panusta alustavate ja/või tegutsevate loomeettevõtjate teadmiste ja oskuste arendamisse.\*Projekti tegevused ei keskendu loomeettevõtjate majandusliku suutlikkuse, kestliku arengu ja konkurentsivõime kasvu parandamisele.\*Projekt ei toeta koostöövõrgustike toimimist ning valdkondade üleste koostöömudelite tekkimist sh koostööd teiste sektorite ning teadus- ja arendusasutustega ning koostööd rahvusvahelisel tasandil.\*Projekti tegevustes ei järgita kestliku arengu põhimõtteid s.t et tugieenuse pakkuja ei rakenda kestliku arengu põhimõtteid teenuste pakkumisel ja pakutava teenusega ei kasvatata loomettevõtjate teadlikkust kestliku arengu (s.h nii majanduslik, sotsiaalne, kui keskkonnaalane jätkusuutlikkus; ESG põhimõtted, ÜRO SDG kestliku arengu eesmärgid, jalajälg, ringmajandus, sooline võrdõiguslikkus, võrdne kohtlemine) teemadel. \*Projekti raames pakutavad teenused ei ole ligipääsetavad. Tugiteenuse pakkumisel ei järgita ligipääsetavuse põhimõtteid või esitatud informatsioon ei võimalda hinnata ligipääsetavuse nõuetega arvestamist teenuse pakkumisel. On oht, et teenus ei ole Ligipääsetav ei füüsiliselt ega ka digitaalselt (sh koduleht ja erinevad turunduskanalid) eri- ja eristuvate vajadustega osalejatele.\*Projekti raames ei pakuta tugiteenuseid regionaalselt väljaspool Tallinna ja Harjumaad ning kasusaajate hulgas ei ole loomeettevõtjaid väljaspool Tallinna ja Harjumaad. |
| ***1.2*** | ***Kasusaajatele suunatud tegevuste sisu, kvaliteet ja tõhusus ning mõju meetme eesmärkide ja tulemusnäitajate täitmisele.*** ***Osakaal valikukriteeriumi koondhindest 50%.***Hinnatakse, kas väärtuspakkumises on piirkonna või valdkonna turutõrge, nõudlus ja potentsiaal määratletud, sihtgruppide vajadused vastavalt sellele kirjeldatud ning kas projekti tegevustes osalemise tagajärjel kasvab kasusaajate lisandväärtus ja ekspordipotentsiaal ning kuivõrd pakutav teenus paistab silma kestliku arengu ja ligipääsetavuse põhimõtete rakendamise poolest.  |
| **Hinne** | **Taseme kirjeldus** |
| **4** | Kasusaajatele suunatud tegevuste sisu, kvaliteet ja tõhusus on väga hea, sest:\*Projekti raames pakutavad tugiteenused vastavad väga hästi eri arenguetappides olevate loomeettevõtjate vajadustele. Sealjuures on taotluses selgelt kirjeldatud piirkonna või valdkonna turutõrge, nõudlus ja potentsiaal ning projekti sihtgrupi valik on põhjendatud. Projekti tegevused on mõjusad ja seotud eesmärkide ja tulemusnäitajate saavutamisega.\*Projekti tegevused mõjutavad kasusaajate majandusnäitajaid ning teadlikkust kestliku arengu teemadel olulisel määral. \*Kasusaajatel avanevad uued võimalused projekti tulemusel eksportturgudel ja/või teiste majandussektorite ettevõtetega koostööks ning tekib suutlikkus (sh kompetentsid, ärimudelid, jms) seda potentsiaali ära kasutada.  |
| **3** | Vahepealne hinnang |
| **2** | Kasusaajatele suunatud tegevuste sisu, kvaliteet ja tõhusus on keskpärane, sest:\*Projekti raames pakutavad tugiteenused vastavad osaliselt eri arenguetappides olevate loomeettevõtjate vajadustele. Osade tegevuste asjakohasus ja põhjendatus projekti eesmärkide saavutamise ning kasusaajate vajaduste seisukohast on kaheldav sh ei ole selge kõigi tegevuste seos eesmärkide ja tulemusnäitajate saavutamisega. Piirkonna või valdkonna turutõrge, nõudlus ja potentsiaal on kirjeldatud üldisena ning projekti sihtgrupi valik on osaliselt põhjendatud. Projekti eesmärkide ja tulemusnäitajate saavutamise tõenäosus on keskpärane.\*Projekti tegevused mõjutavad kasusaajate majandusnäitajaid ning teadlikkust kestliku arengu teemadel osaliselt. \*Projekti tulemusena loovad kasusaajad uusi ekspordi- ja/või koostöövõimalusi teiste majandussektorite ettevõtetega, kuid need kontaktid jäävad ühekordseks, kasusaajate suutlikkus potentsiaali ärakasutamiseks oluliselt ei kasva. Eksportturgudel läbilöömise potentsiaal on keskpärane. |
| **1** | Vahepealne hinnang |
| **0** | Kasusaajatele suunatud tegevuste sisu, kvaliteet ja tõhusus on puudulik, sest:\*Projekti raames pakutavad tugiteenused ei vasta eri arenguetappides olevate loomeettevõtjate vajadustele. Taotluses toodud info on liiga üldistav, et hinnata sisulist väärtuspakkumist. Suurem osa tegevusi on üleliigsed, st ei ole vajalikud projekti eesmärkide saavutamiseks või on osade tegevuste elluviimine ebamõistlik. Piirkonna või valdkonna turutõrge, nõudlus ja potentsiaal on kirjeldatud puudulikult ning projekti sihtgrupi valik ei ole eesmärkidest lähtuvalt põhjendatud.\*Projekt ei mõjuta kasusaajate majandusnäitajaid ega teadlikkust kestliku arengu teemadel.\*Projektiga ei looda kasusaajatele uusi võimalusi eksportturgudel ega suurendata koostööd teiste majandussektorite ettevõtetega. Kasusaajate ekspordisuutlikkuse arendamisega ei tegeleta.  |
|  |  |
| **Kriteerium 2: Projekti põhjendatus.****Osakaal valikukriteeriumi maksimaalsest koondhindest 25%.*****Hinnatakse:*** *projekti tegevuste põhjendatust, riskide maandamist ning projekti tegevuste ja ajakava realistlikkust.* |
| ***2.1*** | ***Projekti eesmärgipüstitus ja ettevalmistustöö kvaliteet.*** ***Osakaal valikukriteeriumi koondhindest 60%***Hinnatakse kas ja millised on taotluses seatud konkreetsed eesmärgid, mida soovitakse projektiga saavutada ning kuivõrd on kõik projektis ettenähtud tegevused projekti elluviimise seisukohast vajalikud. Samuti kas projekt sisaldab piisavalt asjakohast informatsiooni projekti ja selle tulemuste ning väljundite hindamiseks ning milline on riskide avaldumise tõenäosus projekti mõju saavutamise seisukohast (sh sise- ja välisriskid) ning mil määral on riskide maandamise võimalused tagatud. |
| **Hinne** | **Taseme kirjeldus** |
| **4** | Projekti eesmärgipüstitus ja ettevalmistustöö kvaliteet on väga hea, sest:\*Projekti eesmärgid on konkreetselt sõnastatud ja mõõdetavad ning kooskõlas projekti sihtgrupi arenguvajadustega ja toetuse andmise eesmärkidega.\*Eesmärkide saavutamine projekti lõpuks on ettevalmistuse kvaliteeti arvesse võttes väga tõenäoline. \*Projektiga alustamise ja selle elluviimise valmisolek on väga hea. Taotluses esitatud eeldused ning nendel põhinevad prognoosid on detailsed, asjakohased ja realistlikud. \*Riskide (sh finantsriskide) avaldumise tõenäosus projekti mõju saavutamise seisukohast on madal või maandatav kavandatud tegevuste abil.  |
| **3** | Vahepealne hinnang |
| **2** | Projekti eesmärgipüstitus ja ettevalmistustöö kvaliteet on keskpärane, sest:\*Projekti eesmärgid on üldsõnalised ja osaliselt mõõdetavad ning ei toeta täies ulatuses kasusaajate arenguvajadusi.\*Projekti eesmärkide saavutamine projekti lõpuks on siiski tõenäoline. \*Projekti valmisolek rakendamiseks on keskpärane. Taotluses esitatud eeldused ning nendel põhinevad prognoosid on valdavalt asjakohased ja realistlikud, kuid neis esineb küsitavusi või need on üldised.\*Riskide (sh finantsriskide) avaldumise tõenäosus projekti mõju saavutamise seisukohast on keskpärane, nendega toimetulek riski ilmnemisel ei ole täies mahus tagatud ja/või kõik tegevused nende maandamiseks ei ole asjakohased. |
| **1** | Vahepealne hinnang |
| **0** | Projekti eesmärgipüstitus ja ettevalmistustöö kvaliteet on puudulik, sest:\*Projekti eesmärgid on ebarealistlikud ning neid ei ole võimalik mõõta. Projekti eesmärgid ei toeta kasusaajate arenguvajadusi. \*Projekti eesmärkide saavutamine projekti lõpuks ei ole tõenäoline.\*Projekti valmisolek rakendamiseks on nõrk. Taotluses esitatud eeldused ning nendel põhinevad prognoosid on ebarealistlikud ja puudulikud. \* Projekti valmisolek rakendamiseks on madal. Esineb risk, et projekti elluviimine ja tulemuslik realiseerimine satub ebapiisava ettevalmistustöö ning analüüside nõrkuse tõttu ohtu. Riskide (sh finantsriskide) avaldumise tõenäosus projekti mõju saavutamise seisukohast on suur ning nende maandamine ei ole tagatud. On tuvastatav muu väline risk, mis seab kahtluse alla projekti elluviimise. |
| ***2.2*** | ***Tegevuste ja ajakava realistlikkus, arvestades muuhulgas tegevuste omavahelisi seoseid*** ***ja tegevuste elluviimisega seotud riske.*** ***Osakaal valikukriteeriumi koondhindest 40%.***Hinnatakse kui realistlik on eesmärkide saavutamine planeeritud ajaperioodi jooksul ning milline on riskide avaldumise tõenäosus projekti tegevuste elluviimisega seoses ja mil määral on riskide maandamise võimalused tagatud. |
| **Hinne** | **Taseme kirjeldus** |
| **4** | Tegevuste ja ajakava realistlikkus on väga hea, sest:\*Lähtuvalt projekti eesmärkidest ja projekti sihtgrupi arenguvajadustest on tegevuste omavahelised seosed ja järjestatus loogilised. \*Taotleja tegevuste ajakava on asjakohane, tegevuskavas toodud tähtaegadega on tegevuste elluviimine realistlik. \*Taotleja on arvestanud ajakavas ettenägematute viivituste ja ootamatute asjaoludega. \*Projekti tegevuste elluviimise- ja ajakavaga kaasnevad riskid (sh finantsriskid) on põhjalikult kaardistatud ja nende maandamiseks on ette nähtud asjakohased maandamistegevused. |
| **3** | Vahepealne hinnang |
| **2** | Tegevuste ja ajakava realistlikkus on keskpärane, sest:\*Lähtuvalt projekti eesmärkidest ja projekti sihtgrupi arenguvajadustest võib tegevuskava osutuda osaliselt ebapiisavaks prognoositud tulemuste saavutamisel.\*Taotleja tegevuste ajakava on osaliselt asjakohane, tegevuskava sisaldab tegevusi, mille elluviimine planeeritud mahus ja tähtajas sealhulgas eesmärkide kvaliteetne saavutamine ei pruugi olla täies ulatuses saavutatav. \*Taotleja on mõnede tegevuste puhul arvestanud ajakavas ettenägematute viivitustega/ootamatute asjaoludega.\*Projekti tegevuste elluviimise- ja ajakavaga on kaardistatud riskid (sh finantsriskid), kuid kõik tegevused nende maandamiseks ei ole põhjalikult läbi mõeldud.  |
| **1** | Vahepealne hinnang |
| **0** | Tegevuste ja ajakava realistlikkus on puudulik, sest:\*Lähtuvalt projekti eesmärkidest ja projekti sihtgrupi arenguvajadustest ning potentsiaalist ei toeta tegevuskava prognoositud tulemuste saavutamist.\*Taotleja esitatud tegevuskava ajaraamistik ei ole tegevuste sidususe, projekti sihtgrupi ja eesmärkide seisukohast asjakohane. Tõenäosus, et tegevused suudetakse ellu viia tegevuskavas ettenähtud mahus, ajaraamis ja kvaliteedis on väike. \*Taotleja ei ole arvestanud ajakavas ettenägematute viivitustega/ootamatute asjaoludega. \*Projekti tegevuste elluviimise- ja ajakavaga kaasnevaid riske (sh finantsriskid) ei ole kaardistatud ning nende maandamiseks pole ette nähtud asjakohased maandamistegevusi. |

|  |
| --- |
| **Kriteerium 3: Projekti kulutõhusus.****Osakaal valikukriteeriumi maksimaalsest koondhindest 20%.****Hinnatakse:** kas projektis ettenähtud tegevused ja lahendused on piisavalt kulutõhusad planeeritud väljundite ja tulemuste saavutamiseks; kas planeeritud eelarve on realistlik. Taotlusest peab selguma, milliste arvutuste ja hinnangute alusel on eelarve kokku pandud. |
| **Hinne** | **Taseme kirjeldus** |
| **4** | Projekti kulutõhusus on väga hea, sest:\*Projekti eelarve on tegevuste elluviimiseks optimaalne ning planeeritud tulemus- ja väljundnäitajate saavutamiseks kulutõhus.\*Planeeritud kulud on koostatud väga hea detailsusega ja vajalikud, arvutuslikult selgelt välja toodud ja väga hästi põhjendatud.  |
| **3** | Vahepealne hinnang |
| **2** | Projekti kulutõhusus on keskpärane, sest:\*Projekti eelarve on tegevuste elluviimiseks optimaalne, kuid planeeritud tulemus- ja väljundnäitajaid arvestades mitte piisavalt kulutõhus. \*Planeeritud kulude vajalikkus/arvestus ei ole täies ulatuses selge ning põhjendused ei ole kohati piisavad.  |
| **1** | Vahepealne hinnang |
| **0** | Projekti kulutõhusus on puudulik, sest: \*Projekti eelarve ei ole tegevuste elluviimiseks ja planeeritud tulemus- ning väljundnäitajate saavutamiseks optimaalne ja kulutõhus. \*Planeeritud eelarve ei ole realistlik, kulude vajalikkus/arvestus ei ole selge ning põhjendatud.  |
| **Kriteerium 4: Taotleja ja partnerite suutlikkus projekti ellu viia.****Osakaal valikukriteeriumi maksimaalsest koondhindest 25%.**Hinnatakse:taotleja finants-, organisatoorset ja projektijuhtimise võimekust. Kui projekti on kaasatud partner, siis hinnatakse partneri rolli projektis. |
| ***4.1*** | ***Taotlejaks oleva organisatsiooni võimekus ja kompetents projekti elluviimisel, kasusaajate ja partnerite kaasamisel.******Osakaal valikukriteeriumi koondhindest 50%.***Hinnatakse taotleja organisatoorset võimekust, sh juhtimisalast kompetentsi ja visiooni; tugiteenuste pakkumiseks vajalike teadmiste, oskuste ja kogemuste olemasolu; kohalike ja rahvusvaheliste koostöövõrgustike kasutamist; sarnaste projektide elluviimise kogemust; projekti teostamiseks olemasolevat taristut ja tehnoloogilisi võimalusi. Kui projekti elluviimine eeldab partnerite kaasamist, siis kas vajalikud partnerid on kaasatud ning kuidas on kindlustatud partnerite koostöö (koostöölepingud, kokkulepped, ühiste kavatsuste protokollid koos kõigi osapoolte õiguste, kohustuste ja vastutusega). |
| **Hinne** | **Taseme kirjeldus** |
| **4** | Taotleja ja partnerite suutlikkus projekti ellu viia on väga hea, sest:\*Taotluses on kajastatud organisatsiooni asjakohased teadmised ja oskused ning pikaajaline kogemus sarnaste arendusprojektide läbiviimisest. \*Taotlejal on organisatsioonilised ning tehnilised eeldused sh juhtimisvõimekus, koostöö erinevate võrgustikega (sh rahvusvahelistega), pakutav teenuste pakett ja taristu ja/või tehnoloogia on väga heal tasemel projekti eesmärgipäraseks ja tulemuslikuks elluviimiseks, arvestades muuhulgas projekti kaasatud loomeettevõtjast VKE-de eripära ja arenguvajadusi. \*Projekti kaasatud partneritel on selge, põhjendatud ja eesmärgipõhine roll projekti eesmärkide saavutamisel. \*Taotleja organisatsiooniline võimekus on varasemate saavutustega tõendatud ja juhtimisalane kompetents on kõrge.  |
| **3** | Vahepealne hinnang |
| **2** | Taotleja ja partnerite suutlikkus projekti ellu viia on keskpärane, sest:\*Taotluses on osaliselt kajastatud organisatsiooni vajalikud teadmised ja oskused. Kirjeldatud sarnaste arendusprojektide läbiviimise kogemus on vähene või lühiajaline. \*Taotlejal on osaliselt kaetud organisatsioonilised ning tehnilised eeldused, sh juhtimisvõimekuses esineb küsitavusi, koostöö erinevate võrgustikega on vähene, rahvusvaheline koostöö puudub või on alles arendamisel, pakutav teenuste pakett ja/või taristu ja/või tehnoloogia on keskpärasel tasemel projekti eesmärgipäraseks ja tulemuslikuks elluviimiseks, arvestades muuhulgas projekti kaasatud loomeettevõtjast VKE-de eripära ja arenguvajadusi. \*Kui projekti elluviimine eeldab partnerite kaasamist, siis enamus vajalikke partnereid on leitud, kuid puudub tõendus nende rahalise või sisulise panustamise osas. \*Taotleja organisatsiooniline võimekus ja juhtimiskompetents on keskpärased.  |
| **1** | Vahepealne hinnang |
| **0** | Taotleja ja partnerite suutlikkus projekti ellu viia on puudulik, sest:\*Taotluses ei ole kajastatud organisatsiooni asjakohaseid teadmiseid ja oskusi, samuti ei ole kirjeldatud sarnaste arendusprojektide läbiviimise kogemust.\*Taotlejal puuduvad organisatsioonilised ning tehnilised eeldused, sh juhtimisvõimekus on madal, puudub koostöö erinevate võrgustikega (sh rahvusvahelistega), pakutav teenuste pakett ja/või taristu ja/või tehnoloogia ei ole heal tasemel projekti eesmärgipäraseks ja tulemuslikuks elluviimiseks, arvestades muuhulgas projekti kaasatud loomeettevõtjast VKE-de eripära ja arenguvajadusi. \*Eesmärkide saavutamiseks vajalikud partnerid on kaasamata (kui projekti elluviimine eeldab partnerite kaasamist).\*Taotleja organisatsiooniline võimekus ja juhtimiskompetents on madal.  |
| ***4.2*** | ***Projektijuhi ja projektimeeskonna võimekus ning kompetents projekti elluviimiseks.*** ***Osakaal valikukriteeriumi koondhindest 25%.***Hinnatakse, milline on projekti meeskonna võime projekti tulemuslikult ja tõhusalt ellu viia, kas projektijuht ja –meeskonnaliikmed omavad vajalikku oskusteavet ja kogemusi projekti edukaks elluviimiseks või kas on kaasatud vajalikud eksperdid või oskusteave muul moel). |
| **Hinne** | **Taseme kirjeldus** |
| **4** | Projektijuhi ja projektimeeskonna võimekus ning kompetents projekti elluviimiseks on väga hea, sest:\*Projektijuhil on asjakohane eduka projektijuhtimise kogemus nii erinevate organisatsioonidevahelise koostöö kui valdkondadeülese koostöö koordineerimisel. \*Projekti meeskond on komplekteeritud ja/või teenusena sisse ostetud, asjakohased kompetentsid (sh valdkondlikud ning juhtimis- ja koostöö- ning ettevõtlusalased teadmised, oskused ja kogemused) on esindatud ning elluviidavatele tegevustele on vastutajad määratud.  |
| **3** | Vahepealne hinnang |
| **2** | Projektijuhi ja projektimeeskonna võimekus ning kompetents projekti elluviimiseks on keskpärane sest:\*Projektijuhil on eelnev projektijuhtimise kogemus erinevates organisatsioonides, kuid tal puuduvad projekti spetsiifikast tulenevad valdkondlikud ja/või ettevõtlusalased teadmised ja/või valdkondade ülese koostöö koordineerimise kogemus. \*Projekti meeskond on komplekteeritud ja/või teenusena sisse ostetud, ning on valdavalt asjakohane, kuid osad vajalikud kompetentsid (sh valdkondlikud ning juhtimis- ja koostöö alased teadmised, oskused ja kogemused) puuduvad ja/või vastutusvaldkonnad ei ole selgelt jaotatud.  |
| **1** | Vahepealne hinnang |
| **0** | Projektijuhi ja projektimeeskonna võimekus ning kompetents projekti elluviimiseks on puudulik, sest:\*Projektijuhil puudub eelnev projektijuhtimise kogemus, projekti spetsiifikast tulenevad valdkondlikud- ning ka ettevõtlusalased teadmised ning valdkondadeülese koostöö koordineerimise kogemus.\*Projekti meeskond ei ole täielikult komplekteeritud ja/või teenusena sisse ostetud ning projektimeeskonna teiste liikmete kompetentsid (sh valdkondlikud ning juhtimis- ja koostöö alased teadmised, oskused ja kogemused) on puudulikud.  |
| ***4.3*** | ***Taotlejaks oleva organisatsiooni finantsvõimekus.*** ***Osakaal valikukriteeriumi koondhindest 25%.*** Hinnatakse milline on taotleja finantsvõimekus ning kas projekti elluviimiseks vajalik omafinantseering ja mitteabikõlblike kulude tasumise suutlikkus on tagatud (sh vajalik lisanduv likviidsus tegevuste elluviimisel). Juhul kui kaasatakse täiendavaid finantseerimisvõimalusi, siis kas nende saamine on realistlik ja tõendatud. |
| **Hinne** | **Taseme kirjeldus** |
| **4** | Taotlejaks oleva organisatsiooni finantsvõimekus on väga hea sest:\*Taotleja finantsvõimekus on piisav, et kindlustada taotluses toodud tegevuste elluviimiseks vajalik omafinantseerimine, kulude (sh abikõlblike ja mitteabikõlblike ning ettenägematute) tasumine enne toetuse väljamaksmist ja kasusaajate teenindamiseks vajalike jätkutegevuste läbiviimine. \*Organisatsiooniväliste finantseerimisvõimaluste kaasamisel on nende saadavus ja piisavus veenvalt tõendatud.  |
| **3** | Vahepealne hinnang |
| **2** | Taotlejaks oleva organisatsiooni finantsvõimekus on keskpärane, sest:\*Taotleja finantsvõimekus on piisav, et kindlustada taotluses toodud tegevuste omafinantseerimine, kuid kõikide kulude (sh abikõlblike ja mitteabikõlblike ning ettenägematute) tasumine enne toetuse väljamaksmist eeldab täiendavate finantsvahendite kaasamist. \*Taotlejal on suure tõenäosusega võimalik finantsvahendeid kaasata, kuid vahendite saadavus ja piisavus ei ole täiel määral tõendatud. |
| **1** | Vahepealne hinnang |
| **0** | Taotlejaks oleva organisatsiooni finantsvõimekus on puudulik, sest:\*Taotleja finantsvõimekus ei ole piisav, et tagada projekti omafinantseerimine ning kõikide kulude (sh abikõlblike ja mitteabikõlblike ning ettenägematute) tasumine enne toetuse väljamaksmist. \*Taotlejal puuduvad võimalused täiendavate finantsvahendite kaasamiseks taotluses toodud tegevuste elluviimiseks. |

1. Kestliku arengu põhimõtetele vastavuse hindamisel võetakse arvesse põhiõiguste austamine ja EL põhiõiguste harta, meeste ja naiste võrdõiguslikkus, igasuguse diskrimineerimise vältimine, keskkonnahoid ja “ei kahjusta oluliselt” põhimõtte järgimine, kogukonna kaasamine ja heaolu, sotsiaalmajanduslik areng. [↑](#footnote-ref-2)
2. Ligipääsetavuse põhimõtted – kui projekti raames pakutav teenus on mõeldud kasutamiseks laiemale avalikkusele, siis peab olema tagatud ligipääsetavus nelja peamise erivajadusega (liikumis-, nägemis-, kuulmis- ja intellektipuue) inimestele. [↑](#footnote-ref-3)
3. Eakad, erivajadustega inimesed (sealhulgas liikumis-, nägemis-, kuulmis- või intellektipuudega), lapsed, väikelaste vanemad, ajutise vigastusega inimesed jt [↑](#footnote-ref-4)